**Άμεση διερεύνηση του περιστατικού στο Λευκοχώρι**

Οι καταγγελίες για την άσκηση αχρείαστης αστυνομικής βίας σε βάρος νέου ανθρώπου ΑμεΑ στο Λευκοχώρι είναι πολύ σοβαρές και δεν μπορεί να αγνοηθούν. Δεν είναι επιτρεπτό να τις θεωρεί κανείς εκ προοιμίου αβάσιμες και να τις προσπερνά. Πολύ περισσότερο όταν στους καταγγέλλοντες συμπεριλαμβάνονται πολλοί, οι συγγενείς του θύματος, οι συγχωριανοί, οι εκπρόσωποι των ατόμων με αναπηρία, οι εκπαιδευτικοί του ΕΕΕΕΚ Πύργου, του σχολείου για μαθητές ΑμεΑ όπου φοιτά ο νέος.

Πρόσθετο στοιχείο αποτελεί το σοκ που έχει υποστεί το θύμα και η οικογένειά του, οι οποίοι χρειάζονται ψυχολογική υποστήριξη που οφείλει να παράσχει η κοινωνική υπηρεσία του Δήμου.

Απαιτείται άμεση διερεύνηση των συνθηκών υπό τις οποίες συνέβη το περιστατικό. Και αυτό είναι υποχρέωση, αφενός της Ελληνικής Αστυνομίας μέσω των εσωτερικών της διαδικασιών αλλά, κυρίως, είναι υποχρέωση της Δικαιοσύνης, από την οποία αναμένουμε να πράξει το καθήκον της.

**ΣΥΡΙΖΑ Ηλείας**